Odense Adresse-Contoirs Efterretninger, 1845-08-23
Fædrelandet henleder igjen Publikums Opmærksomhed paa de fremkomne Forslag til en Dampskibsforbindelse mellem Kjøbenhavn paa den ene Side og det nordvestlige Fyen, det sydlige Jylland, og nordlige Slesvig paa den anden Side; de bør siges der - visselig ikke henlægges, uden at føre til noget Resultat, eller i alt Fald uden en nærmere Drøftelse af Sagkyndige, dertil ere Projecterne i og for sig uden alt Hensyn til de forskjellige bestemte falbudne Dampskibe, hvormed Man har forbundet dem - altfor solide og gavnlige. Men kommer et af dem til Udførelse, da ville vi ønske, at Man ikke vil betænke sig paa at foretrække et større, nyt og godt Skib til dyrere Priis, end et mindre, gammelt og daarligt til billigt Kjøb; thi ved at vælge et af sidste Slags, vil Man sætte Foretagendet i Miscredit og forud spilde sin Gevinst." Jforveien har det nævnte Blad anstillet følgende Betragtninger: Hiin c. 30 Mile lange og 10-15 Mile brede Deel af Jylland og Slesvig, der hidtil ikke berøres af de paa Kjøbenhavn farende Dampskibe, indbefatter nogle af disse Provindsers bedste Egne, navnlig er hele den østlige Kyst et frugtbart og blomstrende Landskab, beboet for største Delen af velhavende Selveiere og mindre Herremænd, af en i Almindelighed oplyst og dristig Befolkning. Regne vi nu, at hvad der ligger mellem Horsens og Aarhuus vil foretrække Dampskibene, der gaae fra sidstnævnte Sted, saa meget mere som derfra er og vel vil vedblive at være to Gange ugentlig Fart paa Kjøbenhavn, og at hvad der ligger mellem Apenrade og Flensborg vil søge sidstnævnte Steds Dampskibe, saa bliver der dog Strækningen mellem Apenrade og Horsens tilbage, med Kjøbstæderne paa Østkysten: Veile, Fredericia, Kolding og Haderslev, med Kjøbstæderne paa Vestkysten: Ribe og Varde. Af et Dampskib, sat paa denne Strækning, kunne de to fyenske Stæder Bogense og Middelfart anløbes, og, ved Hielp af et lille Fjorddampskib kunde, som alt er foreslaaet, denne Route ogsaa sættes i Forbindelse med Odense. Spørges der nu, hvilken af de nævnte Byer der bør gjores til Endepunct, da er det let afgjort, at det maa være Kolding eller Fredericia, fordi disse ligge midterst; men imellem disse to kan Valget maaskee være vanskeligt nok. Fredericia frembyder med Hensyn til sin Beliggenhed ved Beltet og sin større Havn, ved sin mindre Afstand fra Kjøbenhavn og mulig ved en noget større Handelsrøre nogle Fordeele. Til Kolding vil Routen være 23 Mile længere, altsaa vanskelig nok at fuldende paa een af Efteraarets kortere Dage, Fjorden er ikke fri for Grunde, og den nys anlagte Havn er endnu ikke skikket til at modtage noget større Dampskib; hertil kommer at Byens Handelsrørelse vel for Tiden er mindst blandt de nævnte fire østlige Kjøbstæders. Paa den anden Side taler det for at vælge Kolding til Ende punct, at Man derved kommer til directe at berøre een By meere, end naar Fredericia vælges, idet dette uden Ophold tilligemed Odense Fjord, Bogense og Middelfart kan anløbes paa Veien til og fra Kolding; de Vanskeligheder, som Jndseilingen vilde frembyde i mørke Efteraarsaftener, kunne undgaaes ved at gaae fra Kjøbenhavn om Aftenen, og Havnen vil uden stor Bekostning kunne indrettes paa at modtage et Dampskib i det mindste ved Enden af sin Molo, hvor det kan ligge fuldkomment sikkert. Fremdeles gaaer Vestkystens og dens Byers naturlige Forbindelseslinie med Kjøbenhavn over Kolding, fordi Hovedveiene vestfra udmunde der; dernæst støde Pakkeposterne sammen der, og kunde vistnok sættes i Forbindelse med Dampfarten til alle Parters Fordeel, endelig, og det er den for os vigtigste Grund, vil Man ved at vælge Kolding komme det danske Nordslesvig nærmest, og at en hurtig og regelmæssig Communication mellem det og Kjøbenhavn, med Hensyn til dets dygtige Beboeres Udvikling og dansk Nationalitets og Sprogs seierrige Opretholdelse vil være af stor Jndflydelse, behøver ikke at udvikles."